# Bilag 5: Håndtering af lukning af tilbud

Hvis der opstår behov for at lukket et tilbud, påhviler det driftsherren at udvise rettidig omhu og tidligst muligt informere handlekommuner og betalingskommuner om mulig lukning af tilbud. Driftsherre er forpligtet til at afvikle tilbuddet på den økonomisk mest hensigtsmæssige måde for betalingskommunerne.

Principperne for lukningen tager udgangspunkt i den Rammeaftale, der er gældende det år, hvor beslutningen om lukning af tilbuddet besluttes.

I det efterfølgende gennemgås først principperne når et kommunalt tilbud lukker. Efterfølgende vises den tilsvarende model for et regionalt tilbud.

For begge typer tilbud, er der 2 opgørelsesmetoder, der har betydning for det regnskabsmæssige resultat:

* Selvstændigt tilbud
	+ Et selvstændigt tilbud defineres som et tilbud, der ikke deler økonomi, ledelse eller andet med andre tilbud.
* Tilbud der er en del af en økonomisk enhed,
	+ En økonomisk enhed består af flere tilbud, som kan være kendetegnet ved at have fælles ledelse, personale der servicerer på tværs af enheden.

## Lukning af kommunalt tilbud

## Hvis en kommune lukker et tilbud, og der er et akkumuleret underskud, er det muligt at efterregulere en del af underskuddet. [[1]](#footnote-1) Det er afgørende, om der er tale om lukning af et selvstændigt tilbud, eller om der er tale om en lukning af et tilbud, der er en del af en økonomisk enhed.

## *Reglen om efterregulering gælder for følgende:*

Reglen om efterregulering ved lukning af tilbud med underskud kan kun anvendes ved lukning af et selvstændigt tilbud. Det betyder, at tilbuddet skal have et selvstændigt budget med egne takster. Tilbuddet eller enheden kan godt have fælles ledelse med andre tilbud eller enheder/afdelinger, men der skal være en klar fordelingsnøgle af fællesudgifterne, som skal kunne dokumenteres.[[2]](#footnote-2)

## *Reglen om efterregulering gælder ikke*:

## Når et tilbud lukkes af Socialtilsynet eller anden offentlig myndighed. Her påhviler et eventuelt underskud efter lukning af tilbuddet alene driftsherren.

## Ved flytning af et tilbud samt ved sammenlægning, idet dette ikke betragtes som en lukning.

## *Lukning af et selvstændigt tilbud*

## Ved lukning af et selvstændigt tilbud, skal driftsherre selv dække, hvad der svarer til 5 % af tilbuddets omsætning i det år, hvor tilbuddet besluttes lukket. Underskud ud over 5 % af tilbuddets takstbaserede omsætning, i det år hvor tilbuddet besluttes lukket, kan efterreguleres. Eventuelle overførte overskud eller underskud skal indgå i beregningen, idet det tillægges årsresultatet. Dette gælder både overførsler på tilbudsniveau og overførsler, der er hensat centralt. Se beregningseksempel 1.

## *Beregningseksempel 1: Lukning af et selvstændigt tilbud:*

|  |  |
| --- | --- |
| Takstbaseret omsætningen i året for beslutning | 20.000.000  |
| Indtægter | 10.000.000 |
| Omkostninger | 14.000.000 |
| Årsresultat | -4.000.000 |
| Overført fra tidligere år | -1.000.000  |
| Til fordeling | -5.000.000 |
| Selvrisiko (5% af 20.000.000 kr.) | 1.000.000 |
| Til fordeling | 4.000.000 |
| Driftsherres andel pba. forbrugte pladser (33 %)[[3]](#footnote-3) | 1.320.000 |
| Betalingskommuners andel pba. forbrugte pladser | 2.680.000 |
| Samlet for driftsherre (selvrisiko+ egne forbrugte pladser) | 2.320.000 |

##

## *Lukning af et tilbud, der er en del af en økonomisk enhed*

Hvis lukning af et tilbud, der er del af en økonomisk enhed, giver underskud, kan der efterreguleres for tilbuddets andel af et underskud, der ligger ud over 5 procent af centerets samlede takstbaserede omsætning i året, hvor beslutningen om lukning træffes. [[4]](#footnote-4) Eventuelle overførte overskud eller underskud skal indgå i beregningen, idet det tillægges årsresultatet. Dette gælder både overførsler på tilbudsniveau og overførsler, der er hensat centralt. Se beregningseksempel 2.

## *Beregningseksempel 2: Lukning af et tilbud der er en del af en økonomisk enhed:*

|  |  |  |  |
| --- | --- | --- | --- |
|  | Tilbud 1 | Tilbud 2 og 3 | Samlet |
| Takstbaseret omsætning i året for beslutning  | 20.000.000 | 40.000.000 | 60.000.000 |
| Indtægter Rammeaftaler og udgifter ved de lands- og landsdelsdækkende undervisningstilbud mv. | 10.000.000 | 40.000.000 | 50.000.000 |
| Omkostninger | 14.000.000 | 40.000.000 | 54.000.000 |
| Årsresultat | -4.000.000 | 0 | -4.000.000 |
| Overført fra tidligere år |  |  | -1.000.000 |
| Til fordeling |  |  | -5.000.000 |
| Selvrisiko (5 % af den takstbaserede omsætning) | 1.000.000 | 2.000.000 | 3.000.000 |
| Rest til fordeling |   |  | 2.000.000 |
| Videreføres til tilbud 2 og 3 i centeret[[5]](#footnote-5) |   | 1.333.333 | 1.333.333 |
| Rest til fordeling |   |   | 666.667 |
| Driftsherres andel efter forbrugte antal pladser (33%) [[6]](#footnote-6) |   |   | 220.000 |
| Betalingskommuners andel efter forbrugte antal pladser |  |  | 446.667 |
| Samlet for driftsherre: selvrisiko+ tilbud 2 og 3 i centeret + egne forbrugte pladser | 4.553.333 |

## Principper for efterreguleringen

Efterreguleringen ved lukningen af tilbud sker ved en forholdsmæssig fordeling mellem betalingskommunerne efter deres andel af den samlede omsætning i to regnskabsår forud for det år, hvori beslutning om lukning af tilbud træffes.[[7]](#footnote-7) På denne måde sikres det, at kommuner i videst muligt omfang kan fortsætte deres visitation til tilbuddet længst muligt uden at kommunen dermed risikerer en øget udgift, i form af en efterregulering, såfremt der er et underskud ved lukningen. Der er således ikke et økonomisk incitament til at omvisitere borgere, der er på et tilbud, der er besluttet lukket. Formålet er at begrænse nedlukningsomkostningerne og at skabe de bedste betingelser for en kontrolleret nedlukning.

I efterreguleringen indregnes driftsudgifter og indtægter ved salg af inventar mv., som er afskrevet. Værdien af bygninger, grunde samt inventar, der ikke er afskrevet, indgår ikke i opgørelsen, mens forrentning og afskrivning kan indregnes i forhold til det antal måneder, tilbuddet har været i drift i det sidste år.

## Lukning af et regionalt tilbud eller regionale selvstændige økonomiske enheder.

Lukning af et regionalt selvstændigt tilbud

Et eventuelt underskud ved lukning af et selvstændigt tilbud skal fordeles forholdsmæssigt ud fra omkostningsbudgettet på de øvrige tilbud som beskrevet i beregningseksempel 3.

Eventuelle overførte overskud eller underskud skal indgå i beregningen, idet det tillægges årsresultatet.

Såfremt der vurderes en mere hensigtsmæssig model i den konkrete situation, vil en sådan model skulle anbefales af KKR.

***Beregningseksempel 3: Lukning af selvstændig økonomisk enhed***

|  |  |
| --- | --- |
| Takstbaseret omsætning i året for beslutningen | 20.000.000  |
|   |   |
| Indtægter | 10.000.000  |
| Omkostninger | 12.500.000  |
| **Årsresultat** | **-2.500.000**  |
|   |   |
| Det selvstændige tilbud overførte overskud/underskud fra tidligere år | 1.000.000  |
| **Akkumuleret resultat - fordeles forholdsmæssigt på de øvrige tilbud\*** | **-1.500.000**  |
|  |  |

\* Hvis der efter en fordeling af underskuddet ved lukning opstår et underskud over 5 % på et andet tilbud, vil underskuddet over 5 % for denne økonomiske enhed blive efterreguleret i taksterne år +2.

Lukning af et regionalt tilbud som en del af en økonomisk enhed

Hvis der ved lukning af regionalt tilbud er et underskud, finansieres det på følgende måde:

*- Underskud op til 5 % af det selvstændige tilbuds[[8]](#footnote-8) samlede takst baserede omsætning i året, hvor beslutning om lukning træffes (helårsbudget):*

Denne del af underskuddet dækkes ved effektivisering eller af tidligere overskud inden for samme ledelsesområde/ center.[[9]](#footnote-9)

*- Underskud over 5 % af det selvstændige tilbuds[[10]](#footnote-10) samlede takstbaserede omsætningen i året, hvor beslutning om lukning træffes (helårsbudget):*

Er det beregnede underskud over 5 % finansieres den del, der ligger over 5 % ved, at Region Syddanmark gennemfører besparelser på andre sociale tilbud. Underskuddet over 5 % dækkes af regionens andre tilbud i forhold til de respektive tilbuds takstbaserede omsætning.[[11]](#footnote-11) Eventuelle overførte overskud eller underskud skal indgå i beregningen, idet det tillægges årsresultatet. Hensatte overskud bringes i anvendelse ift. finansiering af merudgifter ved lukning af tilbud. Se beregningseksempel 4.

***Beregningseksempel 4: Lukning af regionalt tilbud inden for en økonomisk enhed.***

|  |  |
| --- | --- |
|  | **Samlet økonomisk enhed** |
|  | Afdeling/tilbud 1 | Afdeling/tilbud 2-3 | I alt  |
|  |   |  |   |
| Takstbaserede omsætning i året for beslutningen | 20.000.000  | 40.000.000  | 60.000.000  |
|   |   |   |   |
| Indtægter | 10.000.000  | 40.000.000  | 50.000.000  |
| Omkostninger | 16.000.000  | 40.000.000  | 56.000.000  |
| **Årsresultat** |  |   | **-6.000.000**  |
|   |   |   |   |
| Den økonomiske enheds overførte overskud/underskud fra tidligere år |   |   | 2.000.000  |
| **Akkumuleret resultat for den økonomiske enhed** |  |  | **-4.000.000**  |
| **% af Budget**  |  |  | **-6,7%** |
|   |   |   |   |
| Selvrisiko (5% af omkostningsbudgettet) Videreføres i driften år +1 |   |   | 3.000.000  |
| Dækkes af andre økonomiske enheder (underskud over 5%) |   |  | 1.000.000  |

**Indberetning af tilbud og takster for kommunale og regionale tilbud.**

Det er vigtigt, at det i forbindelse med indberetning af takster og tilbud til Rammeaftalen er synligt, om der er tale om et selvstændigt tilbud eller om der er tale om et tilbud, der er del af en økonomisk enhed. Det skal i indberetningen oplyses, hvilke tilbud og afdelinger, der hører under de enkelte centre/ledel-sesområder. Såfremt et tilbud, der er en del af en økonomisk enhed, skal betragtes som et selvstændig tilbud, skal dette fremgå tydeligt af indberetningen. Det er driftsherres ansvar at sikre, at dette sker. Såfremt det ikke fremgår ved indberetningen, vil tilbuddet betragtes som en del af en økonomisk enhed.

## Procedure for lukkeregnskab

## Driftsherre orienterer Forretningsudvalget hurtigst muligt vedrørende lukning af et tilbud.

## Når det er besluttet, at et tilbud lukker, udarbejder driftsherre (kommunen/regionen) et foreløbigt lukkeregnskab. Dette skal ske hurtigst muligt og senest 3 måneder efter beslutningen. Dette sendes til orientering til Forretningsudvalget.

## Regnskabet skal indeholde forventede udgifter, samt en eventuel fordeling af disse på betalingskommuner.

## Regnskabet skal udarbejdes jf. nedenstående skabelon.

## Når det foreløbige lukkeregnskab har været behandlet i Forretningsudvalget, sender driftsherre det til de eventuelt berørte kommuner.

## Frem til det endelige regnskab foreligger skal driftsherre orientere Forretningsudvalget og de berørte kommuner, hvis der er væsentlige ændringer til det foreløbige lukkeregnskab.

## Driftsherre udarbejder et endeligt lukkeregnskab, som skal revisionspåtegnes[[12]](#footnote-12), såfremt der skal ske en efterregulering af underskuddet. Dette forelægges Socialdirektørforum. Regnskabet skal udarbejdes i henhold til vedlagte skabelon. Når det endelige lukkeregnskab har været behandlet i Socialdirektørforum, sender driftsherren det til de berørte kommuner.

## *På* [*www.Socialsekretariatet.dk*](http://www.Socialsekretariatet.dk) *findes en skabelon til lukkeregnskab.*

Der henvises derudover til bilag 4, tabel 4.1, ift. processen ved ændringer i kapacitet herunder proces ved lukning af tilbud.

1. Hvis der ved lukning af et tilbud er et overskud, gælder samme princip, blot med modsat fortegn. Driftsherre må således beholde de første 5 % af den takstbaserede omsætning, hvorefter det resterende beløb efterreguleres. [↑](#footnote-ref-1)
2. Ledelsesområde defineres som niveauet over tilbud/ enhed [↑](#footnote-ref-2)
3. Andel af omsætningen i to regnskabsår forud for det år, hvori beslutning om lukning af tilbud træffes. Eksempel: hvis tilbuddet besluttes lukket i 2021 er det andel af omsætningen i 2019 og 2020. [↑](#footnote-ref-3)
4. Hvis der ved lukning af et tilbud er et overskud, gælder samme princip, blot med modsat fortegn. Driftsherre må således beholde de første 5 % af den takstbaserede omsætning, hvorefter det resterende beløb efterreguleres. [↑](#footnote-ref-4)
5. Andel af underskud over 5 % fordeles derefter på centret enheder efter budgetstørrelse  [↑](#footnote-ref-5)
6. Andel af omsætningen i to regnskabsår forud for det år, hvori beslutning om lukning af tilbud træffes. Eksempel: hvis tilbuddet besluttes lukket i 2021 er det andel af omsætningen i 2019 og 2020. [↑](#footnote-ref-6)
7. Eksempel: Hvis en kommune i 2021 træffer beslutning om at lukke et tilbud vil en eventuel efterregulering fordeles forholdsmæssigt mellem betalingskommunerne efter deres andel af den samlede omsætning i 2019 og 2020. [↑](#footnote-ref-7)
8. Den økonomiske enhed som tilbuddet er en del af. [↑](#footnote-ref-8)
9. Driftsherrerne i Syddanmark kan beholde op til fem procent af et eventuelt overskud. Overskuddet kan anvendes til dækning af underskud, effektivisere, kvalitetsudvikle eller lignende indenfor driftsherrens øvrige rammeaftaletilbud inden for samme ledelsesområde/ center. [↑](#footnote-ref-9)
10. Den økonomiske enhed som tilbuddet er en del af [↑](#footnote-ref-10)
11. Såfremt der er overskud ved lukning af et selvstændigt tilbud håndteres dette på samme måde, blot med modsat fortegn [↑](#footnote-ref-11)
12. Udgift til revisionspåtegnelsen kan indregnes i lukkeregnskabet. [↑](#footnote-ref-12)